open-index/open-wikipedia-markdown huggingface dataset:
Faa yeung nin wa

***Faa yeung nin wa*** (en ) é un filme de Hong Kong e Francia de 2000 escrito, producido e dirixido por Wong Kar-wai, e protagonizado por Tony Leung e Maggie Cheung. Estreouse no Festival Internacional de Cinema de Cannes de 2000 o 20 de maio, conseguindo a aclamación da crítica e un nomeamento á Palma de Ouro; Leung gañou o premio ao mellor actor (sendo o primeiro actor de Hong Kong en conseguilo). Foi escollido como candidato de Hong Kong ó Óscar ó mellor filme internacional na 73ª edición dos premios, mais finalmente non foi nomeado.

## Sinopse 
A acción desenvólvese en Hong Kong en 1962. Chow Mo-Wan, redactor xefe dun diario local, aluga un cuarto nun apartamento o mesmo día que Su Lizhen, secretaria dunha compañía navieira. Son veciños e por motivos de traballo as súas respectivas parellas déixanos sós durante certo tempo. A pesar de ter unha rendeira e uns veciños amigábeis, Chow e Su atópanse a miúdo sós nos seus cuartos e traban amizade.

Chow descobre que as súas respectivas parellas manteñen unha relación extramatrimonial e a partir dese día comezan a pasar máis tempo xuntos, reconfortándose o un coa presenza do outro. Segundo a súa relación se volve máis íntima e a xente comeza a darse de conta, cada un intenta persuadir o outro para que non abandone a súa parella.

## Personaxes 
* Maggie Cheung como Su Li-zhen (Mrs. Chan)
* Tony Leung como Chow Mo-wan
* Siu Ping Lam como Ah Ping
* Rebecca Pan como Mrs. Suen
* Kelly Lai Chen como Mr. Ho
* Joe Cheung como o home que vive no apartamento de Mr. Koo
* Chan Man-Lei como Mr. Koo
* Chin Tsi-ang como serva de Suen
* Roy Cheung como Mr. Chan (voz)
* Paulyn Sun como Mrs. Chow

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 73ª edición dos Óscar
Chuen jik sat sau

***Chuen jik sat sau*** (en ) é un filme de Hong Kong de 2001 producido e dirixido por Johnnie To, escrito, producido e dirixido por Wai Ka-fai, e tamén producido e protagonizado por Andy Lau. O filme estreouse o 3 de agosto de 2001. Foi escollido como candidato de Hong Kong ó Óscar ó mellor filme internacional na 74ª edición dos premios, mais finalmente non foi nomeado.

## Personaxes 
* Andy Lau como Lok Tok-wah
* Takashi Sorimachi como O
* Simon Yam como Albert Lee
* Kelly Lin como Ms. Chin
* Cherrie Ying como Gigi
* Lam Suet como Fat Ice
* Rocky Lai como Bald thug
* Liu Chun-hung como Man in Bangkok Jail
* Teddy Li como C7
* Ernest Mauser como sacerdote
* Wong Chi-wai como policía en Singapur
* Lam Chung-kei como policía

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 74ª edición dos Óscar
Boeing 737 AEW&C

O **Boeing 737 AEW&C** é un avión bimotor de alerta temperá e control aerotransportado baseado no deseño do Boeing 737 Next Generation. É máis lixeiro que o Boeing E-3 Sentry baseado no 707, e ten unha antena fixa dun radar de varredura electrónica activa en vez dunha xiratoria. Foi deseñado para a Real Forza Aérea de Australia (RAAF) baixo o "Proxecto Wedgetail" e designouse **E-7A Wedgetail**.

O 737 AEW&C tamén foi escollido pola Forza Aérea de Turquía, coa designación E-7T, a Forza Aérea de Corea do Sur, e o Reino Unido, como o Wedgetail AEW1. En abril de 2022 a Forza Aérea dos Estados Unidos anunciou que o AEW&C substituirá ao E-3 a partir de 2027.

## Notas
Gulfstream IV

O **Gulfstream IV** (tamén coñecido como **G-IV** ou **GIV**) e derivados é unha familia de reactores bimotores usados principalmente como avións executivos. A familia foi deseñada e construída por Gulfstream Aerospace, unha compañía de General Dynamics baseada en Savannah, Xeorxia, dende 1985 ata 2018. O avión está impulsado por dous turboventiladores Rolls-Royce RB.183 Tay.

Tras a entrega do derradeiro G450, máis de 900 GIV/GIV-SP/G450 foran producidos. Ese último G450 foi entregado o 19 de xaneiro de 2018 tras 365 entregas en 12 anos desa variante, rematando así 30 anos de produción e sendo substituído polo G500.

## Notas
Tian mai zhuan qi

***Tian mai zhuan qi*** (en ) é un filme de Hong Kong de 2002 dirixido por Peter Pau, responsable da fotografía de *Crouching Tiger Hidden Dragon*. Está protagonizado por Michelle Yeoh, Ben Chaplin e Richard Roxburgh. Foi producido por China Film Co-production Corporation, Han Entertainment, Mythical Films, Aruze, Pandasia Entertainment e Tianjan Studios. 

Foi escollido como candidato de Hong Kong ó Óscar ó mellor filme internacional na 75ª edición dos premios, mais foi descualificado porque o diálogo estaba completamente en inglés e non nunha lingua estranxeira.

## Elenco 
* Michelle Yeoh
* Ben Chaplin
* Richard Roxburgh
* Kenneth Tsang

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 75ª edición dos Óscar
Celso Dourado

**Celso Dourado**, nado en Barreiros en abril de 1960, é un artista e empresario galego.

Unha experiencia traumática que tivo como consecuencia a amputación de ámbalas dúas mans, marcou a súa vida ós oito anos, deixando unha forte impronta na súa provocadora obra. Fixo estudos de Arte en Madrid, Lugo e A Coruña. Milita no activismo artístico, social e cultural.

## Desenvolvemento artístico 
Expón con regularidade a partir dos anos 80 e colabora como ilustrador nalgunhas publicacións.

Xunto coa súa compañeira, Tereixa Barcia, ten rexentado o Cámping Gaivota ata a actualidade, en San Miguel de Reinante, e promovido nel diversas actividades artísticas. preto da praia das Catedrais, que abriu as súas portas de 2009 a 2018. As obras de dito espazo estaban realizadas principalmente con materiais de refugallo. Constaba de vivenda, obradoiro e exposición permanente interior e exterior. O espazo foi un dinamizador cultural, usado para actuacións diversas, tendo pasado polo mesmo Mini e Mero, Ugia Pedreira, Comba Campoy ou Miguel de Lira, entre outros. Para Celso, a traxectoria de Eido Dourado foi "moi gratificante" e de "realización persoal", unha tempada da que só lle queda mal sabor de boca dos políticos.

As características das súas creacións inclúen o uso dunha figuración con partes surrealistas, onde as mans son protagonistas. Predomina a liña fronte á cor, tendo usado técnicas non habituais como o pirogravado ou as “boligrafías” (grafías feitas a bolígrafo), a máis do uso de tinturas, vernices, lapis, cristais ou area. A súa obra pictórica que non está concibida para o simple desfrute, senón que obriga a pensar e a reflexionar até o extremo.

### Retrospectivas 
“Arredor do debuxo”, Museo Provincial de Lugo, 2009

## Notas
Thoroughbreds (filme de 2017)

***Thoroughbreds*** é un filme estadounidense de 2017 escrito e dirixido por Cory Finley. Conta a historia dunha estudante adolescente chamada Lily (Anya Taylor-Joy) e da súa emocional amiga Amanda (Olivia Cooke) que artellan matar ao padrasto de Lily (Paul Sparks) mediante un contrato cun narcotraficante (Anton Yelchin); Francie Swift interpreta á nai de Lily.

*Thoroughbreds* foi rodado a mediados de 2016. Dúas semanas despois de rematar a produción, Yelchin morreu nun accidente. O filme estreouse como *Thoroughbred* no Festival de Cinema de Sundance o 21 de xaneiro de 2017. Máis dun ano despois, o 9 de marzo de 2018, recibiu unha ampla estrea por parte de Focus Features. É o derradeiro filme estadounidense de Yelchin, e está dedicado a el.

O filme recadou 3 millóns de dólares fronte a un "orzamento de mediados de sete cifras" e recibiu críticas positivas da crítica, que eloxiou a ambiciosa dirección, guión e actuacións, especialmente de Cooke e Taylor-Joy.

## Personaxes 
* Anya Taylor-Joy como Lily Reynolds
* Olivia Cooke como Amanda
* Anton Yelchin como Tim
* Paul Sparks como Mark
* Francie Swift como Cynthia Reynolds
* Kaili Vernoff como Karen
* Alex Wolff como amigo da festa

## Notas
Abenamar

**Abenamar**'  ou **Ibn Amar** , nado en 1031 e finado en 1086, foi un poeta nado en Silves ou Estombar, ambos situados no actual Portugal, que chegou a ser primeiro ministro da Taifa de Sevilla. 

## Biografía 
Abenamar era pobre e pouco coñecido, a súa habilidade na poesía e, sobre todo, a súa beleza masculina, atraían ao mozo Al-Mutamid (r. 1069–1095), quen o nomeou primeiro ministro nalgún momento despois da morte do seu pai Al-Mutadid. Abenamar era coñecido por ser invencible xogando ao xadrez ; segundo Abdeluaid al-Marraquexi, a súa vitoria nunha partida convenceu a Afonso VI de León para que abandonase Sevilla.

Planeou a anexión de Murcia ao reino de Sevilla, convencendo a Almutamid para que o convertese no seu gobernador. Rapidamente proclamouse rei e cortou os lazos con Al-mutamid. Caeu do poder rapidamente, sendo capturado nunha emboscada e preso en Sevilla. Inicialmente, Al-mutamid tendeu a perdoalo, pero máis tarde mostrouse indignado por algo que leu nunha carta interceptada enviada por Abenamar desde a súa cela. Foi o propio rei quen matou o poeta.

## Notas 

## Véxase tamén 
### Bibliografía 
*
Dai zek lo

***Dai zek lo*** (en ) é un filme de Hong Kong de 2003 producido e dirixido por Johnnie To e Wai Ka-fai. O filme é unha parábola budista sobre a natureza do karma. É o segundo filme protagonizado por Andy Lau no que leva un traxe protético. No filme anterior, *Love on a Diet*, leva un traxe gordo, mentres que neste filme, leva un traxe muscular.

Foi escollido como candidato de Hong Kong ó Óscar ó mellor filme internacional na 77ª edición dos premios, mais foi descualificado.

## Personaxes 
* Andy Lau como Big
* Cecilia Cheung como Inspector Lee Fung-yee 
* Cheung Siu-fai como Inspector Chung 
* Karen Tong como muller cuxo brazo esquerdo foi disparado
* Chun Wong como oficial superior de Lee
* Wong Wa-wo como colega de Lee
* Hon Kwok-choi como ladrón escorregadizo
* Yuen Bun como Chef
* Yu Wenzhong como mestre Wu
* Hou Liansheng como mestre Wen
* He Shengwei
* Zhang Meng como Jade
* Wong Chi-wai como amigo de Big
* So Wai-nam como CID
* Eddie Che como CID
* Frank Liu como CID
* Ho Chung-wai como CID
* Vincent Chik como CID
* Lam Kwok-kit como CID
* Hon Ping as Four Eyes
* Wong Chun-fai como comentarista de boxeo
* Tam Tin-po
* Wong Man-chun como policía
* Cash Lee

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 77ª edición dos Óscar
Mou gaan dou

***Mou gaan dou*** (en ) é un filme de Hong Kong de 2002 dirixido por Andrew Lau e Alan Mak. Foi escrito conxuntamente entre Mak e Felix Chong, e está protagonizado por Andy Lau, Tony Leung, Anthony Wong, Eric Tsang, Sammi Cheng e Kelly Chen. Conta a historia dun oficial de policía encuberto de Hong Kong que se infiltra nunha organización criminal, e dun policía que serve de espía para a organización. É o primeiro filme da serie *Mou gaan dou*, seguida por *Mou gaan dou II* e *Mou gaan dou III*.

O filme estreouse o 3 de agosto de 2001. Foi escollido como candidato de Hong Kong ó Óscar ó mellor filme internacional na 76ª edición dos premios, mais finalmente non foi nomeado. Miramax Films adquiriu os dereitos de distribución nos Estados Unidos e estreouno nos cinemas do país en 2004. Martin Scorsese fixo un remake en 2006 titulado *Infiltrados*, o cal gañou o Óscar ó mellor filme así como o Óscar ó mellor guión adaptado.

## Personaxes 
* Andy Lau como Inspector Lau Kin-ming
** Edison Chen como Lau Kin-ming de mozo
* Tony Leung como Chan Wing-yan
** Shawn Yue como Chan Wing-yan de mozo
* Anthony Wong como Superintendente Wong Chi-shing
* Eric Tsang como Hon Sam
* Chapman To como "Silly" Keung
* Gordon Lam como Inspector B
* Sammi Cheng como Mary
* Kelly Chen como Lee Sum-yee
* Berg Ng como Inspector Cheung
* Wan Chi-keung como oficial Leung
* Dion Lam como Del Piero
* Elva Hsiao como May
* Hui Kam-Fung como Yip

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 76ª edición dos Óscar
Flow do Toxo

**Flow do Toxo** é un grupo de rap galego da comarca do Condado. Na súa música tratan temas como a defensa do rural, o feminismo ou a loita contra o patriarcado.
## Traxectoria 
A banda formouse no Condado a comezos do ano 2018, co lanzamento do seu primeiro tema, *Aquí están as que ghritan*. Esta primeira canción foi totalmente autoproducida pola banda.

Dúas das integrantes de Flow do Toxo, Laura e Xía, forman parte tamén do grupo de cantareiras ponteareán As Punkiereteiras e á que consideran unha referente. Ese mesmo ano, publican outros dous singles: *Para rapás* e *Xustiza pola man*. Este último é unha adaptación do poema homónimo de Rosalía de Castro.

No ano 2019, gañaron o Premio do Público da iniciativa Youtubeiras polo videoclip do seu single *Flow do Toxo*. Publicado en xullo dese mesmo ano, o tema estivo producido por Jimbo Páez (Corazón Molotov), baixista e vocalista da banda madrileña Tremenda Jauría.

A mediados do 2020, a banda lanza *Aquí están as que ghritan*, unha versión actualizada do seu primeiro single, regravada por Cristina Morquillas nos Estudios Broño de Negreira. En xuño dese ano, publican *Manolo Pirolo*, canción producida por Petrowski, rapeiro e beatmaker da banda de hip hop galega Ezetaerre.

Entre 2020 e 2021, lanzaron varios singles en colaboración con outras artistas mulleres: a rapeira vasca La Basu, a brass band galega Brassica Rapa e a cantante de rap valenciana Tesa. 

## Integrantes 
* Laura Prado: voz e pandeireta
* Rosi Mella (Temible Olivina): voz e DJ
* Silvia Mella (ST): voz e pandeireta
* Silvia Rodríguez (Xía Nonneva): voz e pandeireta

## Discografía 
### Sinxelos 
* *Aquí están as que ghritan* (2018)
* *Concha de Luneda* con As Punkiereteiras (2018)
* *Para rapás* (2018)
* *Xustiza pola man* (2018)
* *Flow do Toxo* (2019)
* *Aquí están as que ghritan* (2020)
* *Manolo Pirolo* (2020)
* *Jo ta ke irabazi arte* con La Basu (2020)
* *Libres e bestas* con Brassica Rapa (2020)
* *Cos pés na terra* con Tesa (2021)

### Colaboracións 
* *A miña llengua politak* (Tesa, ''Rap d'arrel'', 2022)

## Notas
Sikorsky MH-53

A serie **Sikorsky MH-53 Pave Low** é un helicóptero retirado de longo alcance para operacións especiais e misións de busca e rescate de combate (CSAR) para a Forza Aérea dos Estados Unidos. A serie foi actualizada a partir dos HH-53B/C, variantes do Sikorsky CH-53 Sea Stallion. O **HH-53 "Super Jolly Green Giant"** desenvolveuse inicialmente para substituír o HH-3E "Jolly Green Giant". A frota de MH-53J/M da USAF foi retirada en setembro de 2008.

## Notas
Sukhoi Su-24

O **Sukhoi Su-24** (designación OTAN: **Fencer**) é un avión de ataque todotempo supersónico desenvolvido na Unión Soviética. O avión ten ás de xeometría variable, dous motores e unha disposición de asentos un ao lado do outro para a súa tripulación de dous. Foi o primeiro avión da USSR en levar un sistema integrado dixital de navegación e ataque. Permanece en servizo coa Forza Aérea de Rusia, a Forza Aérea de Siria, a Forza Aérea de Ucraína, a Forza Aérea de Alxeria e varias outras forzas aéreas.

## Notas
Ru guo

***Ru guo*** (en ) é un filme de Hong Kong de 2005 dirixido por Peter Chan, escrito por Lam Oi-wah e Raymond To, e coreografado por Farah Khan. Foi producido por Astro Shaw e TVB, e distribuído por Celestial Pictures.

Foi escollido como candidato de Hong Kong ó Óscar ó mellor filme internacional na 78ª edición dos premios, mais finalmente non foi nomeado.

## Personaxes 
* Zhou Xun como Sun Na 
* Takeshi Kaneshiro como Lin Jiandong 
* Jacky Cheung como Nie Wen 
* Ji Jin-hee como Monty
* Sandra Ng como representante de Lin
* Eric Tsang como produtor

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 78ª edición dos Óscar
Gran Premio de Mónaco de 2022

O **Gran Premio de Mónaco de 2022** (oficialmente **Formula 1 Grand Prix de Monaco 2022**) é unha carreira de Fórmula 1 que se celebrou o 29 de maio de 2022 no Circuíto de Mónaco, Monte Carlo, un circuíto urbano que atravesa o Principado de Mónaco. Foi a sétima rolda do Campionato Mundial de Fórmula 1 de 2022, a 79ª vez que se celebrou o Gran Premio de Mónaco. 

## Pneumáticos dispoñibles 
## Antecedentes 
## Práctica 
Están programadas tres sesións de adestramentos libres segundo o regulamento do deporte. Por primeira vez, desafiando a tradición de Mónaco, as dúas primeiras sesións non se celebraron o xoves senón o venres, de acordo co resto de fins de semana de Grandes Premios da tempada. As dúas primeiras sesións de adestramentos tiveron lugar ás 14:00 e ás 17:00 hora local (UTC+02:00), respectivamente, o 27 de maio. Charles Leclerc liderou as dúas sesións, por diante de Sergio Pérez e Carlos Sainz na primeira sesión, e por diante de Sainz e Pérez na segunda sesión.. Ambas sesións tamén viron unha bandeira vermella cada unha, na primeira sesión, foi despois de que Mick Schumacher se detivese no carril de boxes cun problema coa caixa de cambios, mentres que Daniel Ricciardo tivo un accidente na segunda sesión. A sesión final tivo lugar o 28 de maio as 13:00 hora local, antes da sesión de adestramentos de clasificación.

## Clasificación 
A clasificación comezou ás 16:00 hora local (UTC+02:00) o sábado 28 de maio de 2022.

### Clasificación da cualificación 
## Carreira 
A carreira debía comezar ás 15:00 hora local do 29 de maio e tiña unha duración de 78 voltas, pero foi reprogramada ás 15:16 debido á intensa chuvia. Despois de dúas voltas de formación, celebradas baixo o coche de seguridade, a saída atrasouse por unha bandeira vermella. A carreira comezou ás 16:10 detrás do coche de seguridade. Volveu a aparecer a bandeira vermella na volta 30 tras un accidente de Mick Schumacher, que danou unha barreira da pista. A carreira retomouse ás 17:15 baixo o coche de seguridade

### Clasificación da carreira 
## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas
;Referencias

## Véxase tamén
### Bibliografía
### Outros artigos
### Ligazóns externas
AgustaWestland AW109

O **AgustaWestland AW109**, orixinalmente **Agusta A109**, é un helicóptero bimotor lixeiro multipropósito de oito asentos fabricado polo construtor italiano Leonardo S.p.A. (anteriormente AgustaWestland, fusionada coa nova Finmeccanica dende 2016). Foi o primeiro helicóptero totalmente italiano en ser producido en masa.

Desenvolvido como o A109 por Agusta a partir de finais dos anos 60, entrou en servizo orixinalmente en 1976 e dende entón foi usado en distintos roles, como transporte lixeiro, evacuación médica, busca e rescate, e roles militares. O AW109 leva fabricándose 40 anos. O AgustaWestland AW119 é un derivado da serie AW109 sendo as súas principais diferenzas que ten un único motor e un tren de aterraxe fixo.

Tras a fusión de Agusta e a compañía británica Westland Helicopters para formar AgustaWestland, o A109 foi rebautizado *AW109*. Tamén se perseguiu a implicación internacional no programa; a empresa estableceu liñas de montaxe final en sitios tanto de Italia como dos Estados Unidos. Ademais, centos de fuselaxes do AW109 foron fabricados pola contstrutora polaca PZL-Świdnik dende mediados dos 90. AgustaWestland formou unha asociación con Changhe Aircraft Industries Corporation en 2004 que fabrica e dá apoio ao AW109, e que inclue unha liña de montaxe na China.

## Notas
Yè Yàn

***Yè Yàn*** (en ) é un filme de Hong Kong e a China de 2006 dirixido por Feng Xiaogang e protagonizado por Zhang Ziyi, Ge You, Daniel Wu e Zhou Xun. É unha adaptación vaga da traxedia *Hamlet* de William Shakespeare e de *Gengangere* de Henrik Ibsen, on temas de vinganza e destino. Está ambientado no período das Cinco Dinastías e dos Dez Reinos, na China do século X.

Foi escollido como candidato de Hong Kong ó Óscar ó mellor filme internacional na 79ª edición dos premios, mais finalmente non foi nomeado.

## Personaxes 
* Zhang Ziyi como Emperatriz Wan
* Ge You como Emperador Li
* Daniel Wu como Príncipe Wu Luan
* Zhou Xun como Qing
* Ma Jingwu como Ministro Yin Taichang
* Huang Xiaoming como Xeneral Yin Sun
* Zhou Zhonghe como Lord Chamberlain
* Zeng Qiusheng como Gobernador Pei Hong
* Xu Xiyan como Ling

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 79ª edición dos Óscar
Qian yan wan yu

***Qian yan wan yu*** (en ) é un filme de Hong Kong de 1999 dirixido e producido por Ann Hui. Foi escollido como candidato de Hong Kong ó Óscar ó mellor filme internacional na 72ª edición dos premios, mais finalmente non foi nomeado.

## Personaxes 
* Loletta Lee como Sow Fung-tai (acreditada como Rachel Lee)
** Lee Kim-yu como Sow Fung-tai adolescente
* Lee Kang-sheng como Lee Siu-tung
** Cheung Nga-kwan como Lee Siu-tung adolescente
* Anthony Wong como Kam
* Tse Kwan-ho como Yau Ming-foon
* Paw Hee-ching como nai de Lee
* Lawrence Ah Mon como oficial de policía
* Mok Chiu-yu como artista da rúa
* Ann Hui como directora (cameo)

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 72ª edición dos Óscar
Músculo bucinador

O músculo **bucinador** (*Musculus buccinator*) é un músculo ancho e plano que se atopa na fazula, detrás do músculo maseter.

## Insercións do bucinador 
Insírese, detrás do bordo alveolar do óso maxilar e da mandíbula; na lámina medial da apófise pterigoidea e no ligamento pterigomandibular; adiante na mucosa da comisura labial; tamén está atravesado por unha rama do nervio facial.

## Funcións 
A súa función principal é dar forma á cara, agrandar a fenda bucal e exercer presión sobre a cavidade bucal (asubío). Tira cara a atrás o canto da boca, aumentando o seu diámetro transversal; intervén na acción de asubiar, soprar, succionar, tocar instrumentos de vento ou acomodar o alimento nas superficies oclusais dos dentes posteriores.

## Innervacións 
Innervado polo nervio bucal, rama do temporobucal (V3 do trixemino)(Sensorial).
Innervado polo VII nervio cranial (nervio facial) (motor).
## Notas 
## Véxase tamén 
* Dicionario galego de termos médicos
Hua pi

***Hua pi*** (en chinés tradicional: 畫皮; en *pinyin*: Huàpí) é un filme de Hong Kong e a China de 2008 dirixido por Gordon Chan, e protagonizado por Donnie Yen, Chen Kun, Zhou Xun, Zhao Wei, Sun Li e Qi Yuwu. Aínda que o filme está baseado en parte nunha premisa sobrenatural, é máis unha película de acción e romántica que un filme de terror.

Foi escollido como candidato de Hong Kong ó Óscar ó mellor filme internacional na 81ª edición dos premios, mais finalmente non foi nomeado.

## Personaxes 
* Donnie Yen como Pang Yong (龐勇)
* Zhou Xun como Xiaowei (小唯)
* Chen Kun como Wang Sheng (王生)
* Zhao Wei como Peirong (佩蓉)
* Sun Li como Xia Bing (夏冰)
* Qi Yuwu como Xiaoyi (小易)

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 81ª edición dos Óscar
Lei wangzi

***Lei wangzi*** é un filme de Hong Kong e Taiwán de 2009 dirixido por Yonfan. Foi nomeado ao León de Ouro na 66ª edición do Festival Internacional de Cinema de Venecia. Conta a historia dunha familia durante a represión dos disidentes políticos que foi forxada na década de 1950 polo goberno do Kuomintang (KMT) despois de controlar Taiwán na década de 1940.

Foi escollido como candidato de Hong Kong ó Óscar ó mellor filme internacional na 82ª edición dos premios, mais finalmente non foi nomeado.

## Personaxes 
* Fan Zhiwei como Ding keqiang (丁克強)
* Océane Zhu como Jin Wanping (金皖平)
* Joseph Chang como Sun Hansheng (孫漢生)
* Terri Kwan como Ouyang Qianjun (歐陽千君)
* Kenneth Tsang como Xeneral Liu (劉將軍)

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 82ª edición dos Óscar
Sui yuet san tau

***Sui yuet san tau*** (en ) é un filme de Hong Kong de 2010 dirixido por Alex Law e protagonizado por Simon Yam e Sandra Ng. Gañou o Oso de Cristal ao mellor filme segundo o xurado xuvenil "Generation Kplus" na 60ª edición do Festival Internacional de Cinema de Berlín.

Foi escollido como candidato de Hong Kong ó Óscar ó mellor filme internacional na 83ª edición dos premios, mais finalmente non foi nomeado.

## Personaxes 
* Simon Yam como Mr. Law
* Sandra Ng como Mrs. Law
* Aarif Lee como Desmond Law
* Buzz Chung como Law Chun-yi
* Evelyn Choi como Flora Lau
* Paul Chun como Big Uncle/barber
* Lawrence Ah Mon como vendedor de peces dourados
* Jean-Michel Sourd como mestre francés

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 83ª edición dos Óscar
Fong juk

***Fong juk*** (en ) é un filme de Hong Kong de 2006 producido e dirixido por Johnnie To. Está protagonizado por Anthony Wong, Francis Ng, Nick Cheung, Josie Ho, Roy Cheung e Lam Suet, coas aparicións especiais de Richie Jen e Simon Yam. A acción está ambientada na cidade de Macau. Estreouse na 63ª edición do Festival Internacional de Cinema de Venecia, e competiu polo León de Ouro.

Foi escollido como candidato de Hong Kong ó Óscar ó mellor filme internacional na 80ª edición dos premios, mais finalmente non foi nomeado.

## Personaxes 
* Anthony Wong como Blaze
* Francis Ng como Tai
* Nick Cheung como Wo
* Josie Ho como Jin
* Roy Cheung como Cat
* Lam Suet como Fat
* Richie Jen como Sarxento Chen
* Simon Yam como Boss Fay
* Gordon Lam como Boss Keung
* Cheung Siu-fai como Jeff
* Tam Ping-man como tío Fortune
* Benz Hui como sarxento Shan
* Ellen Chan como prostituta
* Wong Chi-wai como Darkie

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 80ª edición dos Óscar
Coleccións de poesía Eusebio Lorenzo Baleirón

As **Coleccións de poesía Eusebio Lorenzo Baleirón** son o conxunto de poemarios en lingua galega de distintos autores publicados en diferentes editoriais tras resultar vencedoras no certame de poesía Eusebio Lorenzo Baleirón, que se celebra en memoria de Eusebio Lorenzo Baleirón e para reafirmar a poesía galega.

## Descrición
A obra gañadora do premio de poesía Eusebio Lorenzo Baleirón comezou a publicarse a partir da súa IV edición en formato libro nalgunha editorial recoñecida. Os primeiros poemarios foron publicados por Ediciós do Castro, e Chan da Pólvora.

* Xosé Manuel López Ardeiro. *O matiz esmeralda da sombra*. Ediciós do Castro. 1988.
* Gonzalo Navaza. *Fábrica íntima*. Editorial Galaxia. 1991.
* Xavier Rodríguez Barrio. *Alba no muro* (*ined.*).

### Colección de poesía Eusebio Lorenzo Baleirón (Ediciós do Castro)
Comprende os poemarios que resultaron gañadores entre a IV edición e a XIX edición do certame.
* Helena Villar Janeiro. *Nas hedras da clepsidra* (1992).
* Palmira González Boullosa. *Asoladamente, o teu nome* (1993).
* Xabier Cordal. *Fruto do teixo* (1994).
* Xosé Manuel Millán Otero. *As palabras no espello* (1995).
* Xosé Miranda. *Amantes e viaxeiros* (1996).
* Isidro Novo. *Dende unha nada núa* (1997).
* Estevo Creus. *Teoría do lugar* (1998).
* Emma Pedreira. *Grimorio* (1999).
* Carlos Penela. *Acaso o inverno* (2000).
* Xosé Lois Rúa. *O tránsito da auga* (2001).
* Eduardo Estévez. *Caderno apócrifo da pequena defunta* (2002).
* María Comesaña Besteiros. *Zoonose* (2003).
* Lupe Gómez. *Azul e estranxeira* (2004).
* Mariña Pérez Rei. *Fanerógama* (2005).
* Rafa Vilar. *Escoración dos días* (2006).

### Colección de poesía Eusebio Lorenzo Baleirón (Sotelo Blanco)
Comprende os poemarios que resultaron gañadores entre a XX edición e a XXVIII edición do certame.
* María Neves Soutelo. *Código poético* (2008).
* Xabier Xil Xardón. *Cando menos, a derrota* (2009).
* Xerardo Quintiá. *Fornelos & Fornelos, segunda fundación* (2010).
* Ramón Neto. *Zonas de Tránsito* (2011).
* Cristina Ferreiro Real. *As paisaxes eléctricas* (2012).
* Serxio Iglesias. *Viaxe ao interior da fenda* (2013).
* Isaac Xubín. *Con gume de folla húmida* (2014).
* Luís Valle. *Fedor* (2015).
* Xosé Daniel Costas. *Conservas* (2016).

### Colección ELBa (Chan da Pólvora)
Comprende os poemarios que resultaron gañadores a partir da XXIX edición do certame.
* Ramón Blanco Fernández. *Se pedra na brétema* (2017).
* Estevo Creus. *O lugar que non hai* (2018).
* Carlos Penela. *Ese tépedo vento que pasa sobre o mundo* (2019).
* Antón Blanco Casás. *Voz do arqueiro* (2020).
* Quico Valeiras, *Urda* (2021).
* Inma López Silva, *Clepsidras* (2022).
* Brenda Mondelo, *Neve* (2023).
* Manuel López Rodríguez, *Palabras do sur* (2024).

## Notas 
## Véxase tamén 
### Outros artigos 
* Premio de poesía Eusebio Lorenzo Baleirón
Duo ming jin

***Duo ming jin*** (en ) é un filme de Hong Kong de 2011 producido e dirixido por Johnnie To. Está protagonizado por Lau Ching-wan, Richie Jen e Denise Ho. Estreouse no Festival Internacional de Cinema de Venecia o 9 de setembro de 2011.

Foi escollido como candidato de Hong Kong ó Óscar ó mellor filme internacional na 85ª edición dos premios, mais finalmente non foi nomeado.

## Personaxes 
* Lau Ching-wan como Panther (三腳豹)
* Richie Jen como inspector sénior Cheung Ching-fong (張正方)
* Denise Ho como Teresa Chan
* Myolie Wu como Connie
* Lo Hoi-pang como Chung Yuen (鍾原)
* So Hang-suen como Cheng Siu-kuen (鄭小娟)
* Philip Keung como Dragon (凸眼龍)
* Cheung Siu-fai como Ng Yiu-wah (吳耀華)
* Felix Wong como Sam (火爆森)
* Wong Chi-yin como sarxento Lee Chi-man (李致文)
* Stephanie Che como Jackie
* JJ Jia como Ms. Ho (何小姐)
* Yoyo Chen como T.T. Chau
* Terence Yin como Mr. Sung (宋先生)
* Tam Ping-man como Lai Kwan (黎坤)
* Lee Siu-kei como Brother Sai (西哥)
* Frankie Ng como Brother B (B哥)
* Alan Chui Chung-San como matón de Sung
* Law Wing-cheung como Master Wing (榮師傅)
* Vincent Sze como East Kowloon Anti-Crime Unit officer
* Anson Leung como Kwan Tat-man (關達文)
* Ellesmere Choi como narrador

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 85ª edición dos Óscar
Huǎng jīn shí dài

***Huang jin shi dai*** é un filme de Hong Kong e da China de 2014 dirixido por Ann Hui. Foi escrito e producido por Li Qiang e está protagonizado por Tang Wei e Feng Shaofeng. Tang interpreta o papel de Xiao Hong, mentres que Feng fai de Xiao Jun, dous dos escritos máis importantes da China no século XX.

Foi escollido como candidato de Hong Kong ó Óscar ó mellor filme internacional na 87ª edición dos premios, mais finalmente non foi nomeado.

## Personaxes 
* Tang Wei como Xiao Hong
* Feng Shaofeng como Xiao Jun
* Wang Zhiwen como Lu Xun
* Zhu Yawen como Duanmu Hongliang
* Huang Xuan
* Hao Lei como Ding Ling
* Yuan Quan como Mei Zhi
* Tian Yuan
* Ding Jiali
* Wang Qianyuan
* Zhang Luyi
* Sha Yi
* Zu Feng
* Zhang Yi

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 87ª edición dos Óscar
Yī dài zōng shī

***Yī dài zōng shī*** (en ) é un filme de Hong Kong e da China de 2013 dirixido e escrito por Wong Kar-wai e protagonizado por Tony Leung. Baséase na vida do gran mestre de Wing Chun Ip Man. Estreouse nos cinemas da China o 8 de xaneiro de 2013 e no Festival Internacional de Cinema de Berlín en febreiro de 2013.

Foi escollido como candidato de Hong Kong ó Óscar ó mellor filme internacional na 86ª edición dos premios, clasificándose na lista curta de xaneiro, mais finalmente non foi nomeado. Malia isto, o filme foi nomeado nas categorías de mellor fotografía e mellor deseño de vestiario.

## Personaxes 
* Tony Leung Chiu-Wai como Ip Man (Ye Wen)
* Zhang Ziyi como Gong Er
* Song Hye-kyo como Cheung Wing-sing (Zhang Yongcheng)
* Chang Chen como "The Razor" Yixiantian
* Zhao Benshan como Ding Lianshan
* Wang Qingxiang como Gong Yutian
* Zhang Jin como Ma San
* Yuen Woo-ping como Chan Wah-shun (Chen Huashun)
* Xiaoshenyang como Sanjiangshui
* Cung Le como Tiexieqi
* Shang Tielong como Jiang
* Lo Hoi-pang como tío Deng
* Chin Shih-chieh como ancián do clan Gong
* Wang Jue como ancián do clan Gong
* Lau Ga-yung (Lau Kar Yung) como Yong
* Lau Shun como Rui
* Zhou Xiaofei como Gu
* Bruce Leung
* Julian Cheung
* Lo Mang
* Berg Ng

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 86ª edición dos Óscar
Po feng

***Po feng*** (en ) é un filme de Hong Kong e da China de 2015 dirixido por Dante Lam. Foi rodado en Taiwán e noutros países (incluíndo a China, Corea do Sur, Mongolia e Suíza). Está protagonizado por Eddie Peng, Shawn Dou, Choi Siwon e Wang Luodan. Estreouse o 6 de agosto de 2015 en Hong Kong e Singapur, e o 7 de agosto en Taiwán, a China e os Estados Unidos. Foi escollido como candidato de Hong Kong ó Óscar ó mellor filme internacional na 88ª edición dos premios, mais finalmente non foi nomeado.

## Elenco 
* Eddie Peng
* Shawn Dou
* Choi Siwon 
* Wang Luodan
* Carlos Chan
* Nana Ou-Yang
* Andrew Lin

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 88ª edición dos Óscar
Colección de poesía Eusebio Lorenzo Baleirón

**Colección de poesía Eusebio Lorenzo Baleirón** pode referirse a calquera das coleccións e poesía onde se publicaron as obras gañadoras do certame de poesía Eusebio Lorenzo Baleirón:

* Colección de poesía Eusebio Lorenzo Baleirón de Ediciós do Castro.
* Colección de poesía Eusebio Lorenzo Baleirón de Sotelo Blanco Edicións.
* Colección ELBa de Chan da Pólvora Editora.
Daap hyut cam mui

***Daap hyut cam mui*** (en ) é un filme de Hong Kong de 2015 escrito, editado e dirixido por Philip Yung e protagonizado por Aaron Kwok como un veterano detective de policía que resolve un misterio de asasinato con métodos pouco habituais para demostrar a súa crenza na virtude na natureza humana. O filme baséase nun caso de asasinato real onde se atopou un cadáver desmembrado dunha prostituta de 16 anos asasinada en Hong Kong en 2008. *Daap hyut cam mui* foi o filme que pechou a 39ª edición do Festival Internacional de Cinema de Hong Kong o 6 de abril de 2015. 

Foi escollido como candidato de Hong Kong ó Óscar ó mellor filme internacional na 89ª edición dos premios, mais finalmente non foi nomeado.

## Personaxes 
*Aaron Kwok como Detective Chong
*Elaine Jin como May
*Patrick Tam como Smoky
*Jessie Li como Wong Kai-mui/Wang Jiamei
*Michael Ning como Ting Chi-chung
*Jackie Cai como Mo-yung
*Maggie Shiu como Superintendent Law
*Eddie Chan como Policeman
*Hatou Yeung como Flora
*Ellen Li como Wang Jiali
*Don Li
*Ronny Yuen como Hoi
*Tam Ping-man como padrasto de Wong Kai-mui
*Noel Leung como Seung
*Tai Bo como pai de Wong Kai-mui
*Chan Lai-wan

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 89ª edición dos Óscar
Yat nim mou ming

***Yat nim mou ming*** (en cantonés: 一念無明) é un filme de Hong Kong de 2016 dirixido por Wong Chun. Está protagonizado por Shawn Yue, Eric Tsang, Elaine Jin e Charmaine Fong.

Foi escollido como candidato de Hong Kong ó Óscar ó mellor filme internacional na 90ª edición dos premios, mais finalmente non foi nomeado.

## Personaxes 
*Shawn Yue como Tung
*Eric Tsang como pai de Tung
*Elaine Jin como nai de Tung
*Charmaine Fong como Jenny
*Wong Chun como irmán máis novo de Tung (voz)

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 90ª edición dos Óscar
Hóng Hǎi Xíng Dòng

***Hóng Hǎi Xíng Dòng*** (en ) é un filme de Hong Kong e da China de 2018 dirixido por Dante Lam e protagonizado por Zhang Yi, Huang Jingyu, Hai Qing e Du Jiang. O filme está vagamente baseado na evacuación de case 600 cidadáns chineses na parte sur do Iemen, en Adén, durante a guerra civil do Iemen de 2015. De acordo con Chinaculture.org, o filme ten un estilo semellante ao de *Méigōng Hé Xíngdòng*.

Foi escollido como candidato de Hong Kong ó Óscar ó mellor filme internacional na 91ª edición dos premios, mais finalmente non foi nomeado.

## Personaxes 
*Zhang Yi como Yang Rui
*Huang Jingyu como Gu Shun
*Du Jiang como Xu Hong
*Hai Qing como Xia Nan
*Wang Yutian como Zhang Tiande ("Rocky")
*Jiang Luxia como Tong Li
*Yin Fang como Li Dong
*Henry Prince Mak como Zhuang Yu
*Guo Jiahao como Lu Chen
*Huang Fenfen como Deng Mei
*Michelle Bai como empregado da cooperación de enerxía
*Zhang Hanyu como Gao Yun
*Jacky Cai como piloto de dron
*Wang Qiang como Zhao Haiqiang
*Simon Yam como Albert
*Wang Yanlin como Luo Xing
*Sanâa Alaoui como Ena
*Khalid Benchagra como Dr William Parsons
*Ayoub Layoussifi como Abu
*Hassane Guannouni como Sayyid
*Mezouari Houssam como Taha

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 91ª edición dos Óscar
Gran Premio de Azerbaidján de 2022

O **Gran Premio de Azerbaidján de 2022** (oficialmente **2022 Formula One Azerbaijan Grand Prix**) foi a oitava carreira da tempada . Celebrouse o 12 de xuño de 2022 no Circuíto urbano de Bakú en Bakú. A carreira durou 51 voltas.

## Antecedentes
### Clasificación do campionato antes da carreira
No Campionato de Pilotos, Max Verstappen lideraba con 125 puntos, despois do Gran Premio de Mónaco, 9 por diante de Charles Leclerc segundo, con Sergio Pérez Mendoza en terceira posición. Red Bull Racing lideraba por diante de Ferrari por 36 puntos, e Mercedes por 101 puntos no Campionato de Construtores.

## Pneumáticos dispoñibles 
O fornecedorr de pneumáticos Pirelli levou os compostos de pneumáticos C3, C4 e C5 (designados como duro, medio e brando, respectivamente) para que os equipos os usaran no evento..

## Práctica 
Os dous primeiros adestramentos libres tiveron lugar o 10 de xuño de 2022 de 15:00 a 16:00 e de 18:00 a 19:00 hora local (UTC+04:00), respectivamente, e a terceira levouse a cabo o 11 de xuño de 2022 ás 15:00-16:00 hora local.

## Clasificación 
A clasificación debía comezar ás 18:00 hora local do 11 de xuño, pero o inicio da sesión atrasouse ás 18:15 como consecuencia do atraso da sesión de adestramentos libres.

### Clasificación da cualificación 
## Carreira 
A carreira comezou ás 15:00 hora local o 12 de xuño.

### Clasificación da carreira 
## Posicións logo da carreira
;Clasificación no campionato de pilotos

;Constructors' Championship standings

* **Nota**: Só están incluídos os cinco primeiros postos en ambos os grupos de clasificación.

## Notas 
;Referencias

## Véxase tamén
Luis Helguera

**Luis Helguera Bujía,** nado en Ferrol o 9 de xuño de 1976, é un exfutbolista galego, que xogaba como centrocampista.

## Traxectoria 
### Como futbolista 
Naceu en Ferrol, sendo fillo dunha ferrolá e un cántabro que coñeceu a súa nai facendo o servizo militar na cidade galega. Formouse como futbolista na canteira do Racing de Santander, pero non chegou a debutar co primeiro equipo. Entre 1995 e 1997 xogou co Club Deportivo Manchego na Terceira División e na Segunda División B, antes de fichar polo Zaragoza.

No equipo aragonés comezou no filial da Segunda B, e preto do final da tempada 1997/98 debutou co primeiro equipo na Primeira División, nun partido contra o FC Barcelona no Camp Nou, no que saíu como titular. Continuou no filial na seguinte campaña, alternando algúns encontros co primeiro equipo, e na 1999/00 foi xa plenamente parte do equipo principal, ás ordes de Txetxu Rojo. Disputou un total de 21 partidos durante a tempada, na que o conxunto aragonés rematou cuarto na liga.

No ano 2000 fichou polo Udinese, chegando así ao fútbol italiano no que seu irmán Iván levaba xa un ano, nas filas da Roma. Converteuse ademais no segundo futbolista nacido en Galicia en xogar na Serie A, case tres décadas despois da retirada de Luis Suárez. Militou dous anos no club de Udine, co que gañou a Copa Intertoto e debutou na Copa da UEFA, e na súa terceira tempada saíu cedido ao Deportivo Alavés de Mané. De volta en Italia fichou pola Fiorentina, da Serie B, coa que logrou o ascenso á Serie A. Xogou tamén cedido no Ancona, da máxima categoría, e a continuación militou tres anos no Vicenza, da Serie B. En 2008 volveu a España e xogou varios anos na Segunda División co Huesca, ata a súa retirada en 2013.

### Trala retirada 
Despois de colgar as botas traballou como axudante do adestrador David Amaral no Huesca, e máis tarde exerceu as funcións de director deportivo e secretario técnico no propio Huesca, no Las Palmas e no Levante.

## Vida persoal 
É irmán do tamén exfutbolista Iván Helguera, que foi defensa entre outros do Real Madrid e do Valencia, e internacional coa selección española, e curmán de Carlos Mella, centrocampista entre outros do Racing de Ferrol. 

## Palmarés 
;Udinese
* **Copa Intertoto (1):** 2000.

## Notas 
## Véxase tamén 
### Ligazóns externas 
* Datos do xogador en TuttoCalciatori .
Hado Lyria

**Hado Lyria**, pseudónimo de **Myriam Sumbulovich**, nada en Laye (Francia) en 1940 e finada en Milán o 27 de abril de 2022, foi unha poeta, xornalista, tradutora e pintora española que viviu e traballou en Italia dende 1958.

## Traxectoria 
Hado Lyria naceu en Laye en 1940 de nai catalá e pai sefardí orixinario de Saraxevo, Bosnia e Hercegovina.

Dende nova probou coa pintura, primeiro nos EUA e despois en Italia, na Academia de Brera.

Traduciu ao italiano a maioría das novelas de escritores como Manuel Vázquez Montalbán, Juan Marsé, Jorge Luis Borges ou Fernando Savater.

Gañou o Premio de Tradución Grinzane Cavour en 2004.

## Notas
Tou ze

***Tou ze*** (en ) é un filme de Hong Kong de 2011 dirixido por Ann Hui e protagonizado por Andy Lau e Deanie Ip. Ip gañou o premio á mellor actriz na 68ª edición do Festival Internacional de Cinema de Venecia. Orixinalmente, Hui considerou retirarse despois de facer este filme. Porén, debido ao seu éxito, ela cambiou de opinión.

Foi escollido como candidato de Hong Kong ó Óscar ó mellor filme internacional na 84ª edición dos premios, mais finalmente non foi nomeado.

## Personaxes 
* Andy Lau como Roger Leung (梁羅傑)
* Deanie Ip como Sister Peach / Chung Chun-to (桃姐/鍾春桃)
* Wang Fuli como nai de Roger
* Qin Hailu como Ms Choi (蔡姑娘)
* Paul Chun como tío Kin (堅叔)
* Leung Tin como xefe mestre (校長)
* Yu Man-si como Sharon
* Eman Lam como Carmen
* Hui Pik-kei como tía Kam (金姨)
* Elena Kong como filla da tía Kam
* Jason Chan como Jason
* Ho So-ying como tía Mui (梅姑)

## Notas 
## Véxase tamén 
### Outros artigos 
* Filmes de Hong Kong propostos ó Óscar ó mellor filme internacional
* Filmes propostos ó mellor filme internacional na 84ª edición dos Óscar
Ispansi (¡Españoles!)

**Ispansi (¡Españoles!)** é unha película española de 2011 dirixida e coprotagonizada por Carlos Iglesias Serrano.

## Argumento 
Beatriz é unha moza criada nunha familia conservadora no Madrid de 1936. Embarazada e nai sen contraer matrimonio, debe agochar o seu fillo nun orfanato. Tras o estalido da Guerra civil española, as autoridades da Segunda República Española deciden trasladar miles de nenos, entre eles os residentes en orfanatos, á Unión Soviética para protexelos dos efectos do conflito (os chamados "nenos da guerra"). Beatriz decide facerse pasar por Paula, unha republicana acabada de finar, para acompañar o seu fillo na viaxe xunto a quen son os seus inimigos ideolóxicos.

## Ligazóns externas 
* Ficha en Filmaffinity
* Ficha en Fotogramas
* *"Ispansi" quiere decir "españoles" en ruso*. El País, 30 de decembro de 2009
* *La actriz Esther Regina desea que Ispansi abra la memoria histórica al exilio*. HoyCinema, 11 de abril de 2010
Heraldo de Valdeorras

***Heraldo de Valdeorras*** foi un periódico editado no Barco de Valdeorras en 1915.

## Historia e características 
Subtitulado *Periódico independiente defensor de los intereses del país*, apareceu en xaneiro de 1915. Fundado e dirixido por Modesto Moyrón Carreras.

## Notas 
## Véxase tamén 
### Outros artigos 
* Lista de publicacións impresas da provincia de Ourense
Cleopatra a Alquimista

miniatura| Ilustración de Cleopatra a alquimista nos *selos dos filósofos* da obra de Johann Daniel Mylius *Basilica philosophica* (1618).
**Cleopatra a Alquimista** foi unha alquimista e escritora do Exipto romano .

## Traxectoria 
Descoñécense as datas do seu nacemento e morte, pero sitúase en Alexandría entre os séculos III e IV . Cleopatra era o seu pseudónimo  e non se trata de Cleopatra VII, aínda que nalgunhas obras posteriores se refire a ela como *Cleopatra: Queen of Egypt* . Así aparece, por exemplo, na *Basillica Philosophica* de Johann Daniel Mylius (1618), onde se representa a súa imaxe xunto co lema: "O divino está oculto ao pobo pola sabedoría do Señor". Ademais, Cleopatra utilizouse como personaxe nos diálogos dos textos alquímicos.

## *Alquimia* 
Cleopatra foi unha das fundadoras da alquimia, precedente a Zósimo de Panópole . É mencionada por Michael Maier como unha das catro mulleres que souberon obter a Pedra Filosofal, xunto a María a Xudía, Medera e Taphnutia. Cleopatra menciónase con gran respecto na enciclopedia árabe *Kitab al-Fihrist* de 988. 

Cleopatra é coñecida polo seu manuscrito *Chrysopoeia* (Fabricación de ouro), que contén moitos emblemas usados e desenvolvidos máis tarde polas filosofías gnósticas e herméticas . Nesta obra aparece por primeira vez o ouroboros, a serpe que traga a súa propia cola símbolo do ciclo eterno; ademais da estrela de oito puntas. A obra tamén contén diversas descricións e debuxos dos procesos técnicos do forno de fundición ou destilación . Algúns atribúenlle a invención do alambique .

## Notas 
## Véxase tamén 
### Bibliografía
* Stanton J. Linden. *O lector de alquimia: de Hermes Trismegistus a Isaac Newton* Cambridge University Press. (2003)
* Jennifer S. Uglow. ''The Macmillan Dictionary of Women's Biography'' (1982)
Mary Treat

**Mary Lua Adelia Davis Treat**, nada o 7 de setembro de 1830 en Trumansburg, Nova York e finada o 11 de abril de 1923 en  Pembroke, Nova York, foi unha naturalista e correspondente de Charles Darwin. As contribucións de Treat tanto á botánica como á entomoloxía foron amplas: catro especies de plantas e animais levan o seu epónimo, incluíndo unha amaryllis, *Zephyranthes treatae* , e unha especie de formiga, *Aphaenogaster treatae.*

## Traxectoria 
Nada nunha familia de clase media, creceu principalmente en Ohio, onde asistiu a escolas públicas e privadas de nenas. Davis casou, en 1863, co doutor Joseph Burrell Treat, abolicionista e profesor; viviron en Iowa, e en 1868 mudáronse a Vineland, Nova Jersey.

### Carreira e investigacións 
miniatura|278x278px| *Drosera anglica* cunha presa.
Despois de mudarse a Nova Jersey, Treat comezou estudos científicos; e colaborou co seu marido en artigos e investigacións sobre entomoloxía.

O seu texto, *Injurious Insects of the Farm and Field,* publicado orixinalmente en 1882, foi reimpreso cinco veces. Coleccionou plantas e insectos para outros investigadores, un dos cales foi o eminente botánico de Harvard, Asa Gray. Foi Gray quen a presentou a Charles Darwin. Treat escribiu notas para conferencias botánicas e entomolóxicas, non só para Darwin e Gray, senón tamén para Auguste Forel e Gustav Mayr. Viaxou varias veces a Florida entre 1876 e 1878 para investigar máis plantas insectívoras. Nunha desas viaxes, descubriu o lirio *Zephyranthes treatae* (que recibiu o seu nome por Sereno Watson) e descubriu que outro lirio non estaba extinguido.

## Notas 
## Véxase tamén 
### Ligazóns externas 
* Mary Davis Treat y Charles Darwin: vínculos epistolares entre plantas maravillosas